Diari Oficial de la Generalitat Valenciana


Sumari del DOGV 3519, del 17-06-1999 (1999/4776)

ORDRE de 6 de maig de 1999, de la Conselleria de Cultura, Educació i Ciència, per la qual s'autoritza l'obertura i funcionament del centre docent britànic a Espanya anomenat British School of Alzira, a Alzira (València).
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3519

Data del DOGV
:   17-06-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/4776


Data del document
:   06-05-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Alzira
    * ensenyament privat

ORDRE de 6 de maig de 1999, de la Conselleria de Cultura, Educació i Ciència, per la qual s'autoritza l'obertura i funcionament del centre docent britànic a Espanya anomenat British School of Alzira, a Alzira (València). [1999/47865]
  
L'expedient l'ha iniciat el representant de la mercantil Ciudad de Alzira British School, SL, en sol·licitud d'autorització per a l'obertura i funcionament d'un centre britànic per a alumnat espanyol i estranger.
  
Atés que hi ha en l'expedient un certificat del British Council, on consta l'autorització temporal britànica en els termes que esta mateixa ordre arreplega.
  
Atés que de l'informe favorable de la Inspecció Educativa es desprén el compliment del que establixen els articles 10 i 12 del Reial Decret 806/1993, en relació als ensenyaments i professorat de llengua i cultura espanyoles i de la llengua pròpia de la Comunitat Valenciana.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 806/1993, de 28 de maig (BOE de 23.06.93), sobre règim de centres estrangers a Espanya i la resta de la legislació general que hi resulte aplicable.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament del centre docent privat britànic anomenat British School of Alzira, en els termes i condicions que a continuació s'especifiquen:
  
Centre: British School of Alzira
  
Codi: 98280053
  
Domicili: Carretera Alzira-Tavernes, km, 12
  
Localitat: Alzira
  
Província: València
  
Titular: Ciudad de Alzira British School, SL.
  
Ensenyaments autoritzats: Currículum nacional d'Anglaterra i País de Gal·les des de Nursery (3 anys) fins a Year 4 (9 anys), amb caràcter temporal fins al 31 d'agost del 2000. A partir d'esta data, el manteniment de l'autorització dependrà del resultat de la inspecció britànica posterior.
  
Capacitat total del centre: 150 llocs escolars
  
Alumnat autoritzat: espanyol i estranger.
  
Segon
  
El centre haurà d'impartir el currículum de llengua i cultura espanyoles, així com la llengua pròpia de la Comunitat Valenciana, establits per l'administració educativa, segons el que es disposa en l'article 11 i la disposició transitòria segona del Reial Decret 806/1993.
  
DISPOSICIÓ ADDICIONAL
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 6 de maig de 1999
  
El conseller de Cultura, Educació i Ciència,
  
MANUEL TARANCÓN FANDOS